stanford-oval/wikipedia huggingface dataset:
גיי בוב

| --- | --- |

היוצר, הארווי רוזנברג, מציג שתי בובות גיי בוב
 כללי
 סוגה:  בובה 
 ארץ מקור:  ארצות הברית 
 
גיי בוב (באנגלית: Gay Bob) היא בובה שנוצרה ב-1977 והיא הבובה הגאה הראשונה שיוצרה בעולם. יוצרה היה מנהל פרסום לשעבר בשם הארווי רוזנברג, והיא שוּוקה על ידי החברה שלו, Gizmo Development. המגזין האמריקאי "אסקווייר" העניק לבובה את "פרס ההישג המפוקפק" (Dubious Achievement Award) לשנת 1978.
הייתה זו בובה נכונה מבחינה אנטומית (אנ'). בגובה 13 אינץ' (כ-33 ס"מ). היא לבושה חולצת פלנל, מכנסי ג'ינס צמודים, מגפי בוקרים ופירסינג על אוזן אחת. קופסת האריזה של גיי בוב הייתה מעוטרת כארון וכללה קטלוג שממנו ניתן היה להזמין תלבושות נוספות. רוזנברג תיאר אותה כאיחוד בין פול ניומן לרוברט רדפורד.
הבובה ספגה ביקורת מקוראי הטור "שאלו את אן לנדרס" (אנ') ב-"שיקגו סאן-טיימס", אשר חזה כי היא תוביל ליצירת בובות "מגעילות" אחרות, כמו "פריסילה הזונה" ו"דני סוחר הסמים". רוזנברג הודיע על תוכניות לשורת "בובות מתירניות", אך ללא סוחרי סמים או זונות. בעלת הטור, אפי לדרר (אנ'), השיבה שהיא מאמינה שבובה כזאת לא תימצא בחנויות "מכובדות".
הערות שוליים

↑  "It's the Gay Bob doll, out of his own closet". Associated Press. 1978-08-01.
↑  "Doll Lib". TIME magazine. 1978-08-14. ארכיון מ-2007-09-30. נבדק ב-2007-12-18.
↑  Landers, Ann (1978-12-26). "Ann Landers Answers". Field Newspaper Syndicate.
גראונד פורס 1

הנשיא, ברק אובמה נכנס לאוטובוס הנשיאותי, ה"גראונד פורס 1".
גראונד פורס 1 (מאנגלית: Ground Force One) הוא שם קוד לא רשמי לאוטובוסים המשוריינים המשמשים להסעת נשיא ארצות הברית ומכובדים אחרים.
השירות החשאי של ארצות הברית השתמש בעבר באוטובוסים שכורים כחלק מהרכב הנשיאותי אך עם התאמה מאובטחת במידת הצורך.
באוגוסט 2011 הציג השירות החשאי תוספת קבועה חדשה לצי הממשל הפדרלי, בתחילה שימש את ברק אובמה בקמפיין הבחירות של אובמה לקראת הבחירות לנשיאות ב-2012. האוטובוס היה דגם X3-45 VIP 3  ותוכנן על ידי חברת המומחים Prevost Car שיושבת בקוויבק שבקנדה, ואז הותאם על ידי חברת המאמנים האחים המפיל שהיא יושבת בנשוויל אשר בטנסי. כל אחד משני האוטובוסים שנקראים "גראונד פורס 1" עלו 1.1 מיליון דולר.
האוטובוס השני שימש את המועמד המפלגה הרפובליקנית לנשיאות, מיט רומני במהלך הקמפיין לקראת הבחירות לנשיאות ב-2012 כנגד הנשיא המכהן, אובמה וסגנו, ג'ו ביידן.
הערות שוליים

↑  Luke Johnson (17 באוקטובר 2011). "John McCain Blasts Obama Jobs Tour, Campaign Bus: 'I Have Never Seen An Uglier Bus'". The Huffington Post. נבדק ב-17 באוקטובר 2011. {{cite news}}:  (עזרה)
↑  nrg מעריב, נא להכיר: "המגה-חיה" החדשה של אובמה, באתר nrg‏, 16 באוגוסט 2011
↑  Robert Farley (25 באוגוסט 2011). "Obama's Canadian-American Bus". FactCheck. נבדק ב-17 באוקטובר 2011. {{cite web}}:  (עזרה)
ערך זה הוא קצרמרבנושא תחבורה ובנושא ארצות הברית. אתם מוזמנים לתרום לוויקיפדיה ו.
גד שמרון

| --- | --- |

שמרון ביולי 2009
 לידה:  1950 (בן 74 בערך) תל אביב-יפו, ישראל 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  המוסד למודיעין ולתפקידים מיוחדים 
 
גד שִמרון (נולד ב-1950) הוא עיתונאי וסופר ישראלי, פרשן לענייני ביטחון, מודיעין ומדיניות בינלאומית.
ביוגרפיה

שמרון נולד בתל אביב. את שירותו בצה"ל עשה כקצין מודיעין. הוא בוגר האוניברסיטה העברית בהיסטוריה כללית ולימודי דרום-מזרח אסיה.
ב-1975 גויס למוסד למודיעין ולתפקידים מיוחדים ושירת בו במשך כעשר שנים ביחידות שונות. במסגרת זו השתתף בין השאר בהברחת יהודי אתיופיה. במקביל לשירותו במוסד עבד כעיתונאי במעריב. בשנות התשעים שימש שליח העיתון בגרמניה, עבד כעיתונאי במחלקת החדשות של קול ישראל, והגיש את התוכנית "בוקר טוב" בערוץ הראשון של הטלוויזיה הישראלית.
שמרון היה העיתונאי הראשון שחשף יורש לאחד מאלפי חשבונות הבנקים של קורבנות השואה שנותרו עלומים עשרות שנים בבנקים שווייצרים. בתחקיר משותף עם עמנואל רוזן, שבהמשך הביא להעלאת שאילתות בפרלמנט השווייצרי, חשף את הקשרים החשאיים של חברות שווייצריות עם תוכנית נשק ההשמדה ההמוני האיראני.
כתבה על המפגש שארגן בין בנו של אדולף אייכמן וצבי אהרוני, איש המוסד שאיתר את אייכמן בארגנטינה והשתתף בחטיפתו והבאתו לישראל, פורסמה בעשרות עיתונים בכל רחבי העולם.
מאז תחילת אוגוסט 2009 ועד ינואר 2013, כמעט מדי שבוע, הגיש פינה העוסקת בהיסטוריה צבאית ומודיעינית ב"שישי אישי", תוכניתו של משה טימור ברשת ב'. בהמשך, חזר להיות בין המשתתפים העולים לשידור בתוכנית, כשהוא מביא סיפורים היסטוריים שונים, אם כי במתכונת פחות קבועה מזו שהייתה נהוגה קודם לכן.
ספריו

גד שמרון, המוסד והמיתוס, ירושלים: הוצאת כתר, 1996 (תורגם לצרפתית תחת השם "ההיסטוריה הסודית של המוסד") (הספר בקטלוג ULI)
חיסול התליין מריגה (יחד עם אנטון קינצלה) - הסיפור המלא על המבצע היחיד של "המוסד" לחיסול פושע נאצי (הרברטס צוקורס). תורגם לאנגלית, גרמנית ולטבית.
הביאו לי את יהודי אתיופיה - על מבצע "המוסד" להעלאת יהודי אתיופיה מסודאן. תורגם לאנגלית תחת השם "מוסד אקסודוס". (הספר בקטלוג ULI)
השטן בארץ הקודש - רומן היסטורי על ממלכת ירושלים ועל הצלבן רנו משאטיון (1998). יצא במהדורה מחודשת בשם מסע הצלב האחרון של רינו, הוצאת ידיעות אחרונות, 2011.
לא יכול להיות - מותחן פוליטי על ראש ממשלת ישראל הנסחט על ידי רעייתו
צבא אחר - על יחידות מיוחדות בצבאות העולם (הספר בקטלוג ULI)
אהובת הטמפלר מעמק רפאים - רומן היסטורי המבוסס על סיפור אמיתי
הותירו חותם, iCast, 2017 - ספר קולי, סקירה היסטורית על חיילים, קצינים ומצביאים ששינו את ההיסטוריה ב-2400 השנים האחרונות.
הערות שוליים

↑  רן פוני, "סיימנו תדריך לפני מבצע. ראש המוסד התחיל לשטוף כלים ואמר: 'אתם תתכוננו. ואם תפשלו, אנקה אחריכם'", באתר ישראל היום, 29 בספטמבר 2022
↑  יוסי מלמן, האיש שלנו בתקשורת, באתר הארץ, 1 בדצמבר 2011
↑  יניב מגל, ‏גילויים חדשים: הספר "המוסד והמיתוס" חושף מידע, באתר גלובס, 7 בפברואר 2012
↑  כינויו של יעקב (מִיוֹ) מידד - סוכן מוסד אשר שירת בלא פחות מ-65 מדינות, ובין היתר, היה אחראי על הצד הלוגיסטי במבצע חטיפת אייכמן (שכירת דירות, מכוניות וכו'). מידן נפטר ביוני 2012.
↑  יוסי מלמן, עלילות מילטון, המרגל הנאצי בארץ ישראל, באתר הארץ, 7 במאי 2009
| --- | --- |
בקרת זהויות :  NLI: 987007267916705171  BnF: cb13777847s (data)  GND: 121240290  ISNI: 0000 0000 7987 5432  LCCN: no97020813  LNB: 000028497  NKC: jx20100702014  NTA: 315163453  RERO: 02-A003827980  SUDOC: 139164405  VIAF: 25454056   WorldCat (עם VIAF): 25454056
גמא

ערך זה עוסק באות באלפבית היווני. אם התכוונתם למשמעות אחרת, ראו .
| Γ γ גמא |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
גמא (אות גדולה: Γ, אות קטנה: γ) היא האות השלישית באלפבית היווני. ביוונית עתיקה נהגתה כגימ"ל (IPA: ‏/ɡ/). ביוונית מודרנית נהגית כגימ"ל רפה בעבר (IPA: ‏/ɣ/ – כהגיית ע'ין בערבית). הצירוף γγ נהגה נְגְּ, כמו במילה "אנגליה". הצירוף γκ נהגה כגימ"ל בעברית. הצירוף γι נהגה כאות Y באנגלית. הצירוף γου משמש לתעתוק צליל W משפות זרות.
התפתחות של האות

האות התפתחה לאותיות הלטיניות C ו-G ולאות הקירילית Г.
שימושי האות גמא

במתמטיקה:
פונקציית גמא היא פונקציה שמרחיבה את המושג "עצרת" לשדה המספרים המרוכבים.
האות גמא מסמלת את קבוע אוילר.
בפיזיקה:
האות מייצגת את הקרינה האלקטרו-מגנטית המייננת – קרינת גמא.
האות גאמא היא סמל לפוטון.
האות מייצגת את מקדם ההתפשטות הנפחית של חומר.
בתורת היחסות  \gamma ={\frac {1}{\sqrt {1-v^{2}/c^{2}}}} פקטור לורנץ.
במכניקה, בבעיית האוסצילטור ההרמוני, האות מייצגת את המקדם של הנגזרת שראשונה של המשתנה.
מטריצות גאמה של דיראק.
בגיאופיזיקה מסמלת את המפל האדיאבטי.
גמא מסמלת משקל סגולי של נוזל/חומר בתחום ההידראוליקה.
באסטרונומיה, האות מסמלת את הכוכב השלישי בעוצמתו במערכת כוכבים.
בגמרא האות משמשת (תחת הכינוי "גאם") לתיאור צורה בעלת שתי צלעות עם זווית ישרה, או כדי לתאר אורך ורוחב של חפץ ("מידת גמיו").
בהלכה, האות משמשת כדימוי לצורה ההנדסית של הזווית הישרה, לדוגמה: "הייתה עשויה כמין קשת או גאם", כלומר, עיר שנבנתה בצורה של שתי זרועות הנראות כמו האות היוונית "גאם" (הגדולה). וכן הרמב"ם בהלכות סוכה כתב: " היו לה שתי דפנות גמורות זה בצד זה כמין גם..."
במדרש גם כן האות משמשת כדימוי לאותה צורה הנדסית, לדוגמה המרגלים ששלח משה לתור את ארץ כנען "הלכו בגבוליה באורך וברוחב כמין גאם"
במסחר באופציות:
האות גמא מייצגת את הרגישות של מחיר הנגזר ביחס לשינוי בערך נכס הבסיס.
הערות שוליים

↑  תלמוד בבלי, מסכת בבא מציעא, דף כ"ח, עמוד א'.
↑  תלמוד בבלי, מסכת עירובין, דף נ"ה, עמוד א'.
↑  משנה תורה לרמב"ם, ספר זמנים, הלכות שופר וסוכה ולולב, פרק ד', הלכה ב'
↑  רש"י על ספר במדבר, פרק י"ג, פסוק כ"א
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
גראז' בריטי

| --- | --- |
 מקורות סגנוניים:  גראז' האוס, ברייקביט, מוזיקה אלקטרונית, R&B עכשווי, דאנס-פופ, מוזיקת ג'אנגל
 מקורות תרבותיים:  תחילת עד אמצע שנות ה-90 של המאה ה-20, לונדון, הממלכה המאוחדת
 מוצא:  הממלכה המאוחדת 
 תת-סוגות
 ספיד גראז', 2-סטפ גראז', ברייקסטפ, פיוצר גראז'
 סוגות היתוך
 דאבסטפ, בסייליין, מוזיקת גריים, פאנקי בריטי
 נושאים קרובים
 מוזיקת בס, פיוצ'ר בס, מוזיקת האוס, דראם אנד בייס
 
גראז' בריטי (באנגלית: UK garage; בראשי תיבות: UKG) הוא ז'אנר של מוזיקת דאנס אלקטרונית, שמקורה באנגליה בתחילת עד אמצע שנות ה-90 של המאה ה-20. הז'אנר הוא נגזרת מהז'אנר גראז' האוס, אך משלב גם אלמנטים מהז'אנרים דאנס-פופ, R&B עכשווי ומוזיקת ג'אנגל‏. הז'אנר מוגזר על ידי מקצבי הקשה, מצילות ומצלתיים סינקופיים, ויכול אף לכלול דפוסי 4/4 של מוזיקת האוס או מקצבי 2-סטפ גראז' (אנ') לא סדירים. קטעי גראז' בריטי, בדרך כלל, מכילים דגימות ווקאליות שנמתחו בגובה או בזמן, כדי שיתאימו לקצב של 130 פעימות בדקה.
הערות שוליים

↑  Verderosa, Tony (2002). The techno primer: the essential reference for loop-based music styles. U.S.: Hal Leonard Corporation, 2002. p. 36. ISBN 0634017888.
גואנקו

| גואנקו |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: גמליים
סוג:: למה
מין:: גואנקו
שם מדעי
 Lama guanicoe ‏מולר, 1776
תחום תפוצה


גואנקו (שם מדעי: Lama guanicoe) הוא מין בסוג למה.
מאפיינים

גואנקו הוא מבעל החיים הגדולים בדרום אמריקה. זהו אחד משני מיני הגמליים האנדמיים (ייחודיים לאזור אחד בלבד) שמצויים באזורים האלפיניים של הרי האנדים, בעוד השני הוא הוויקוניה.
הגואנקו נפוץ לאורך הרי האנדים, מבוליביה עד לארץ האש, בדרום צ'ילה. הוא חי באזורים מגובה פני הים ועד לגובה של 4,000 מטר. בית הגידול שלו מגוון, מערבות עשב יבשות וסבכי שיחים ועד ליערות. תוחלת חייו היא כ-20 עד 25 שנים. עם בוא האירופאים לדרום אמריקה חיו בה כ-500 מיליון פרטים, אך נכון ל-2011 הצטמצמה אוכלוסייתם והיא מונה כ-500,000 פרטים.
לגואנקו גוף רזה, צוואר ורגליים ארוכות. צבעו עשוי לנוע מחום בהיר ועד חום אדמדם, חלקו התחתון לבן ופניו אפורות. ליבו של הגואנקו ותאי הדם שלו מותאמים במיוחד לחיים בגובה רב, שם האוויר דליל. גובהו של הגואנקו מגיע ל-110 ס"מ, ארכו כ-180 ס"מ. משקלו של זכר בוגר הוא 120-100 ק"ג, ומשקלה של נקבה בוגרת - 110-90 ק"ג.
גואנקו בוגר יכול לרוץ במהירות של עד 55 קמ"ש. הריצה חיונית להישרדותו, שכן באזורים הפתוחים בהם הוא חי אין מקומות מחבוא. בחורפים קשים מבלה הגואנקו ביערות. הטורף היחיד של הגואנקו הוא הפומה.
הנקבה ממליטה אחת לשנתיים לאחר 12-11 חודשי היריון. הצאצא נולד בין דצמבר לפברואר ושוקל בין 8 ל-15 ק"ג בלידה. הגור מסוגל לרוץ זמן קצר לאחר הלידה ונגמל מיניקה לאחר 12-6 שבועות. הוא נשאר עם משפחתו בסביבות שנה. 
הגואנקו חי בעדרים קטנים שכוללים זכר אחד וכמה נקבות ובכריהן.
בעבר נעשה שימוש בעורו של הגואנקו להכנת בגדים, ופרוותו שימשה להכנת מזרנים ושמיכות, מה שגרם לירידה באוכלוסייתו. בעקבות כך, הוכנס הגואנקו לרשימת החיות המוגנות והאסורות במסחר.
הערות שוליים

↑  גואנקו באתר הרשימה האדומה של IUCN
1 2  העולם המופלא של בעלי החיים, עמ' 198
| --- | --- |
בקרת זהויות :  GND: 4158490-9
גראז' האוס

| --- | --- |
 מקורות סגנוניים:  דיסקו, מוזיקה אלקטרונית, האוס, מוזיקת נשמה, R&B, מוזיקת גוספל
 מקורות תרבותיים:  1983, ניו יורק וניוארק, ארצות הברית
 מוצא:  ארצות הברית 
 כלים:  פונוגרף, סינתיסייזר, מכונת תופים, סקוונסר, כלי מקלדת, שירה
 נגזרות:  גראז' בריטי, ספיד גראז'
 נושאים קרובים
 ניו ג'רזי סאונד, פוסט-דיסקו, סלסול רקורדס, דיפ האוס, אסיד ג'אז, פרלוד רקורדס, מוזיקה בניו יורק, מוזיקה בניו ג'רזי
 
גראז' האוס (Garage house) או גראז' (Garage)‏ או ניו יורק האוס (New York house) או ניו ג'רזי סאונד (New Jersey sound) הוא תת-ז'אנר מוזיקלי של מוזיקת דאנס, שפותח לצד מוזיקת שיקגו האוס‏. תת-ז'אנר זה היה פופולרי מאוד בשנות ה-80 בארצות הברית ובשנות ה-90 בבריטניה, שם התפתחו הז'אנרים המוזיקליים גראז' בריטי וספיד גראז'.‏
בהשוואה לצורות אחרות של מוזיקת האוס, גראז' האוס כולל יותר ריפי פסנתר המושפעים ממוזיקת גוספל ושירה נשית. כמו כן, לעומת שיקגו האוס, גראז' האוס מושפע יותר מ-R&B.
הערות שוליים

↑  "Gwen Guthrie – Padlock (Cassette)". Discogs (באנגלית). ארכיון מ-2021-02-21. נבדק ב-28 במרץ 2021. {{cite web}}:  (עזרה)
↑  Richler, Howard (1999). A Bawdy Language: How a Second-rate Language Slept Its Way to the Top. Stoddart. p. 22. ISBN 978-0-7737-3186-8.
↑  Earl, David (2012). LMMS: A Complete Guide to Dance Music Production Beginner's Guide. Packt Publishing Ltd. ISBN 978-1-84951-705-8.
1 2  "Garage at Allmusic". Rovi Corporation. ארכיון מ-2015-04-04. נבדק ב-2011-08-27.
↑  Saunders, Jesse (1 נוב' 2007). House Music: The Real Story. SandlerComm. p. 118. ISBN 9781604740011. "However, New York did not truly develop a recognized House music scene of its own until 1988 with the success of DJ Todd Terry—not until then did they understand what House music truly was all about. They did, though, have Garage. {{cite book}}:  (עזרה)
1 2  Verderosa, Tony (2002). The techno primer: the essential reference for loop-based music styles. U.S.: Hal Leonard Corporation, 2002. p. 36. ISBN 0634017888.
גראושפיץ

| --- | --- |

 מידע כללי
 גובה:  2,599 מ' 
 מדינה:  שווייץ שווייץ ליכטנשטיין ליכטנשטיין
 מיקום:  גבול ליכטנשטיין–שווייץ
 רכס הרים:  רטיקון 
 קואורדינטות:  47°03′10″N 9°34′55″E﻿ / ﻿47.052777777778°N 9.5819444444444°E﻿ / 47.052777777778; 9.5819444444444
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גראושפיץ(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גראושפיץ he
 
גראושפיץ הוא הר ברכס Rätikon (אנ') בהרי האלפים, הממוקם בגבול בין ליכטנשטיין לשווייץ. ההר מתנשא לגובה של כ-2,599 מטר מעל פני הים, והוא ההר הגבוה ביותר בליכטנשטיין. ההר ממוקם בדרום המדינה, כשבעה קילומטרים מנהר הריין המנקז את שטחו של ההר.
ניתן לטפס על ההר בכל עונות השנה, אך העונה המועדפת היא הקיץ, מפני שאין שלגים בתקופה זאת.
אין מסלול טיפוס רשמי מסומן במפות. הטיפוס אפשרי הן מהצד הצפוני דרך הכפר שטג (Steg) (אנ'), והן מהצד הדרומי עם רכבל ממאלאנס (Malans) (אנ').
הערות שוליים

↑  Hinter Grauspitz (Schwarzhorn) : Climbing, Hiking & Mountaineering : SummitPost, www.summitpost.org
1 2  Liechtenstein - Vorder Grauspitz, www.virtualmountains.co.uk
גואנצ'לה

| --- | --- |

 
 מאכלים
 סוג:  סאלומי, raw whole-muscle cut 
 מטבח:  המטבח האיטלקי 
 מוצא:  איטליה 
 מרכיבים עיקריים:  pork jowl 
 
גוּאַנְצַ'אלֶה (באיטלקית: Guanciale) הוא בשר משומר איטלקי המופק מלחי חזיר. שמו נגזר מ-"guancia", המילה האיטלקית ל'לחי'.
ייצור

מורחים לחי חזיר במלח ובתבלינים (בדרך כלל פלפל שחור או אדום טחון, טימין או שומר, ולפעמים שום) ומשמרים אותה למשך שלושה שבועות או עד שהיא מאבדת כ-30% ממשקלה המקורי. טעמו של הגואנצ'אלה חזק יותר ממוצרי חזיר אחרים, כמו פנצ'טה, והמרקם שלו עדין יותר. עם הבישול, השומן בדרך כלל נמס, ונותן טעם עמוק לתבשילים ולרטבים שמשתמשים בו.
במטבח

ניתן לחתוך את הגואנצ'אלה ולאכול ישירות במנות קטנות, אך הוא משמש לעיתים קרובות כמרכיב במנות פסטה, כגון ספגטי אלה קרבונרה, ורטבים, כמו רוטב אלה מטריצ'אנה.
זוהי מומחיות של מרכז איטליה, במיוחד אומבריה ולאציו. פנצ'טה, בייקון איטלקי משומר שבדרך כלל אינו מעושן, משמש לעיתים כתחליף לגואנצ'אלה.
הערות שוליים

↑  Andrew Cotto, Italy's ultimate answer to bacon: Guanciale, Salon, ‏10 בנובמבר 2010 (באנגלית)
↑  Bacon, Winfield Farm (באנגלית)
↑  Michael Ruhlman, Brian Polcyn, Salumi: The Craft of Italian Dry Curing, W. W. Norton & Company, 27 באוגוסט 2012, ISBN 978-0-393-06859-7. (באנגלית)
↑  Luigi Carnacina, Luigi Veronelli, La cucina rustica regionale, Milano: Rizzoli, 1977. (באיטלקית)
↑  The New Bacon: Pancetta, Guanciale and More, The Mercury News, ‏11 במרץ 2011 (באנגלית)
ג'יי ג'יי אוקוצ'ה

אוגוסטין אזוקה "ג'יי ג'יי" אוקוצ'ה (נולד ב-14 באוגוסט 1973) הוא כדורגלן עבר ניגרי ששיחק בעמדת הקשר, ונחשב לאחד מגדולי הכדורגלנים האפריקאים בכל הזמנים.
אוקוצ'ה, הידוע ביכולותיו הטכניות הגבוהות, שיחק בין היתר בליגות הבכירות בגרמניה, טורקיה, צרפת ואנגליה, וייצג את נבחרתו בשלושה טורנירי מונדיאל.
הוא מחזיק באזרחות כפולה, לאחר שבזמן שהותו בטורקיה, קיבל אזרחות טורקית תחת השם "מוחמט יאבוז".
בשנת 2004, במסגרת פרויקט פיפ"א 100, נבחר אוקוצ'ה על ידי פלה לאחד מ-125 שחקני הכדורגל החיים הטובים בעולם. הוא היה נציגה היחיד של ניגריה ברשימה, ואחד מחמשת האפריקאים היחידים שנכללו בה.
אחיינו של אוקוצ'ה הוא הכדורגלן אלכס איוובי.
ביוגרפיה

אוקוצ'ה, שכינויו "ג'יי ג'יי" ניתן לו אחרי שבמקור שימש את אחיו הבכור ג'יימס, גדל בעיר אנוגו שבניגריה, בה החל לשחק לראשונה כדורגל ברחוב, עד שהצטרף לקבוצת אנוגו ריינג'רס המקומית. בשנת 1990, בעת שביקר אצל חבר בגרמניה, חתם אוקוצ'ה בקבוצת הליגה השלישית, בורוסיה נוינקירכן.
אוקוצ'ה הפגין יכולת טכנית גבוהה במדי הקבוצה, ובעקבות כך הוחתם על חוזה בקבוצת איינטרכט פרנקפורט. בעונתו הראשונה בקבוצה, סיימה פרנקפורט במקום השלישי בליגה. אחד מרגעיו הזכורים במדי הקבוצה היה בעונתו השנייה בה, במשחק במסגרת הבונדסליגה מול קרלסרוהה, בו כבש אוקוצ'ה מול שוער היריבה אוליבר קאן לאחר שעבר מספר שחקנים בתוך הרחבה, כשאת חלקם הוא אף עבר פעמיים. השער נבחר על ידי אוהדים ועיתונאים רבים כשער היפה ביותר באותה שנה בגרמניה.
בשנת 1995 הסתכסכו מספר משחקני הקבוצה, וביניהם אוקוצ'ה, עם מאמן הקבוצה יופ היינקס, מה שהוביל לעזיבה של שניים משחקני הקבוצה, ובסופה של העונה ירדה פרנקפורט לליגת המשנה, ואוקוצ'ה עזב לטובת חוזה בליגה הטורקית, במדי פנרבחצ'ה. אוקוצ'ה שיחק במדי הקבוצה במשך שתי עונות, ורשם 30 שערי ליגה ב-62 משחקים, חלק גדול מהם בבעיטות חופשיות ישירות, שהפכו לסימן ההיכר שלו בקבוצה. בו בזמן, קיבל אוקוצ'ה אזרחות טורקית, תחת השם "מוחמט יאבוז". לאחר שנתיים בטורקיה, עבר אוקוצ'ה לליגה הצרפתית, שם חתם במדי קבוצת פריז סן-ז'רמן. סכום ההעברה נאמד בכ-22 מיליון דולר, מה שהפך אותה להעברה היקרה ביותר בהיסטוריה של שחקן אפריקאי באותה העת. אוקוצ'ה שיחק במדי הקבוצה ארבע עונות, ושימש בין היתר כחונך עבור כוכבה הברזילאי הצעיר של הקבוצה, רונאלדיניו.
עם תום חוזהו בקבוצה, עבר אוקוצ'ה לפרמייר ליג האנגלית, שם חתם במדי קבוצת בולטון וונדררס. על אף שהחמיץ חלקים מהעונה עקב פציעות, הוא כבש שבעה שערי ליגה, ביניהם בניצחון החשוב במאבקי ההישארות מול ווסטהאם יונייטד, שנבחר על ידי אוהדי הקבוצה בשנת 2008 לשער היפה ביותר של הקבוצה בפרמייר ליג. בעונה השנייה במועדון החל אוקוצ'ה לשמש כקפטן הקבוצה, והוביל אותה עד לגמר גביע הפוטבול ליג, שם הפסידה 1–2 למידלסברו.
בשנת 2006 נלקח מאוקוצ'ה סרט הקפטן, מה שיוחס להצעה שקיבל להצטרף לליגה בקטר. עם סיום העונה, סירב אוקוצ'ה להצעה להאריך את חוזהו בשנה, ועבר לשחק בקטר. בתום עונה אחת בלבד, חזר אוקוצ'ה לאנגליה, כשחתם במדי האל סיטי ששיחקה אז בליגת המשנה. עקב פציעות חוזרות ונשנות וירידה בכושרו, אוקוצ'ה שיחק רק 18 משחקי ליגה במדי הקבוצה, בהם לא כבש. האל סיטי הצליחה להעפיל בסיום אותה עונה לפרמייר ליג לראשונה בהיסטוריה שלה. אוקוצ'ה, שתכנן לפרוש בסיום העונה אך שינה את דעתו עקב העפלת הקבוצה לליגה הבכירה, שוחרר בסופו של דבר מהמועדון, מה שהביא לפרישתו ממשחק פעיל בגיל 35.
ביוגרפיה > נבחרת ניגריה

אוקוצ'ה החל את דרכו בנבחרת ניגריה במאי 1993, במסגרת מוקדמות מונדיאל 1994, בהפסד 1–2 לחוף השנהב. חודשיים אחר כך, במשחק מול אלג'יריה, כבש אוקוצ'ה את שער הבכורה שלו בנבחרת, כשהשווה את התוצאה ל-1-1 בבעיטה חופשית, בדרך לניצחון נבחרתו 1–4 במשחק, שסייע לה להעפיל בפעם הראשונה בתולדותיה לטורניר גביע העולם.
ב-1994 זכתה ניגריה בגביע אפריקה לאומות בפעם השנייה בתולדותיה, ואוקוצ'ה נבחר לחוליית הקישור של נבחרת הטורניר. בהמשך אותה שנה, הופיעה ניגריה במונדיאל 1994 בארצות הברית, והודחה על ידי איטליה בשלב שמינית הגמר. אוקוצ'ה נכנס פעמיים כמחליף בשלב הבתים, אותו סיימה ניגריה בראש הבית, ופתח בהרכב בשמינית הגמר.
בשנת 1996 השתתפה ניגריה, עם אוקוצ'ה, בטורניר הכדורגל של אולימפיאדת אטלנטה, וזכתה במדליית הזהב אחרי ניצחון על ארגנטינה בתוצאה 2–3 במשחק הגמר. אוקוצ'ה כבש שני שערים במהלך הטורניר.
במסגרת מונדיאל 1998 בצרפת, שוב הודחה ניגריה בשמינית הגמר, הפעם בעקבות הפסד 1–4 לדנמרק. אוקוצ'ה רשם שלוש הופעות מלאות בטורניר, כולל בהפסד לדנמרק. בעקבות הופעותיו נכלל אוקוצ'ה בנבחרת הטורניר. שנתיים אחר כך, במסגרת גביע אפריקה לאומות 2000, שוב הצטיין אוקוצ'ה כשכבש צמד שערים במשחק הפתיחה של נבחרתו מול תוניסיה, והוסיף שער במשחק הגמר מול קמרון בבעיטה מרחוק, שהשוויתה את התוצאה ל-2-2. המשחק הגיע לבעיטות הכרעה, בהן כבש אוקוצ'ה, אך בסיומן ניגריה הפסידה וסיימה במקום השני את הטורניר.
לאחר שניגריה סיימה את גביע אפריקה לאומות 2002 במקום השלישי, שוחררו מהסגל הכוכבים הוותיקים סאנדיי אוליסה ופינידי ג'ורג', ואוקוצ'ה התמנה לקפטן הנבחרת. בטורניר הראשון שלו כקפטן, מונדיאל 2002 בקוריאה הדרומית ויפן, הוגרלה נבחרתו לבית קשה לצד ארגנטינה, שוודיה ואנגליה, וסיימה במקום האחרון. אוקוצ'ה שיחק בכל שלושת משחקי הנבחרת בטורניר.
אוקוצ'ה הוביל את נבחרתו לגביע אפריקה לאומות 2004. ניגריה שוב סיימה שלישית, אך אוקוצ'ה, שכבש בטורניר ארבעה שערים, כולל השער ה-1000 בתולדות המפעל, נבחר לשחקן המצטיין של הטורניר. כמו כן הוא סיים, לצד שלושה שחקנים נוספים, בראש טבלת המבקיעים בטורניר.
ניגריה נכשלה בניסיונה להפעיל למונדיאל 2006, ובעקבות כך הודיע אוקוצ'ה כי יפרוש בתום גביע אפריקה לאומות 2006. הוא החמיץ את כל משחקיה של נבחרתו בטורניר עד להפסד בחצי הגמר עקב פציעה, ורשם את הופעת הפרישה שלו מהנבחרת במשחק על המקום השלישי, בו ניצחה ניגריה את סנגל בתוצאה 1–2.
אוקוצ'ה שיחק במדי הנבחרת 13 שנים, בהן רשם 73 הופעות ו-14 שערים. הוא ממוקם חמישי בכל הזמנים במספר ההופעות בנבחרת, ובמקום השישי בטבלת הכובשים.
תארים > תארים קבוצתיים

גביע האינטרטוטו: 2001
הסופר קאפ הצרפתי: 1998
גביע אפריקה לאומות: 1994
מדליית זהב אולימפית: 1996
תארים > תארים אישיים

השחקן המצטיין בגביע אפריקה לאומות: 2004
מלך השערים בגביע אפריקה לאומות: 2004
כדורגלן השנה באפריקה של ה-BBC: ‏ 2003, 2004
חיים אישיים

אחיו הבכור של אוקוצ'ה, עמנואל, היה גם הוא שחקן נבחרת ניגריה, ורשם במדיה שבע הופעות בין השנים 1990–1994, בהן כבש שער אחד.
אוקוצ'ה שייך לקבוצת בת של בני שבט האיגבו, ומתגורר כיום בניגריה, במרחק הליכה מחלוץ העבר הניגרי נוואנקוו קאנו. בשנת 2008, לאחר פרישתו מכדורגל, נקרא על שמו אצטדיון בעיר הולדתם של הוריו בניגריה.
אחיינו הוא אלכס איוובי, שחקנה של אברטון האנגלית.
גרמנים-בלטים

| --- | --- |

 אוכלוסייה
 5,000 (נכון ל־2018) 
 ריכוזי אוכלוסייה עיקריים
 אסטוניה אסטוניה לטביה לטביה
 
צבעי הגרמנים הבלטים
גרמנים-בלטים (בגרמנית:Deutsch-Balten ,Deutschbalten) הם גרמנים אתניים אשר התיישבו באסטוניה ובלטביה וצאצאיהם; דיברו גרמנית והיו קשורים לתרבות הגרמנית. גרמנים-בלטים שלטו בתרבות, בדת ובחינוך של אסטוניה ולטביה עד שלהי המאה ה-19. אחרי כיבושן של אסטוניה ולטביה על ידי האימפריה הרוסית בתחילת המאה ה-18 תרמו גרמנים-בלטים רבות לקידום המדע והתרבות של רוסיה. בני העדה התגייסו לצבא רוסיה ואחדים מהם הגיעו לדרג הפיקודי הבכיר.
הגרמנים הבלטים נאלצו לעזוב את אסטוניה ואת לטביה ולהגר לגרמניה לפני כניסת הצבא האדום למדינות הבלטיות בשנת 1939, וזאת על-פי הפרוטוקולים החסויים של הסכם ריבנטרופ–מולוטוב, אשר נחתם בין גרמניה הנאצית לבין ברית המועצות ערב מלחמת העולם השנייה. במסגרת זו עזבו לגרמניה כ-80,000 גרמנים-בלטים. יתרת האוכלוסייה האתנית הגרמנית גורשה לאחר תום מלחמת העולם השנייה.
גרמנים בלטים מפורסמים

אלכסיי השני - פטריארך הכנסייה הרוסית הפרבוסלבית בשנים 1990-2008.
וילהלם אוסטוולד - כימאי גרמני, חתן פרס נובל לכימיה
קרל ארנסט פון באייר - ביולוג גרמני-רוסי, נמנה עם חלוצי אמבריולוגיה ואנטומיה השוואתית
מיכאיל ברקלאי דה טולי - מצביא רוסי, גיבור מלחמת רוסיה–צרפת (1812), נסיך
פביאן גוטליב פון בלינגסהאוזן - אדמירל בחיל הים של האימפריה הרוסית, גאוגרף, חוקר אנטארקטיקה
אלפרד רוזנברג -  אידאולוג נאצי ופושע מלחמה, מן האחראים לשואה. היה שר הרייך לשטחים הכבושים במזרח.
גאורג וילהלם ריכמן - פיזיקאי רוסי, מחלוצי חקר החשמל
פרידריך צנדר - מדען סובייטי, נמנה עם מפתחי הרקטה הסובייטית הראשונה
ליונל קיזריצקי - אמן שחמט
אדם יוהאן פון קרוזנשטרן (1770–1846) – אדמירל בחיל הים של האימפריה הרוסית ומגלה ארצות רוסי (נודע גם בשמו הרוסי איוון פיודורוביץ' קרוזנשטרן).
פרדיננד וראנגל - מגלה ארצות
פאול פון רננקמפף - גנרל בצבא האימפריה הרוסית
פיוטר וראנגל - גנרל בצבא רוסיה
גאורג אוגוסט שווינפורט (1836–1925) – מגלה ארצות, חוקר אפריקה ובוטנאי
ארנסט בירון - מדינאי של המאה ה-18, בין האנשים החזקים ברוסיה בתקופת אנה, קיסרית רוסיה
אוטו שמידט -גאוגרף, מתמטיקאי ואסטרונום סובייטי
ארהרד שמידט - מתמטיקאי
גיטרת גיטלר

גיטרת גיטלר
גיטרת גיטלר (באנגלית: Gittler guitar) היא גיטרה חשמלית עם עיצוב נסיוני שנוצרה על ידי אלן גיטלר (1928 - 2003). גיטלר הרגיש שהעיצוב הרגיל של הגיטרה החשמלית שמחקה גיטרה אקוסטית מיותר בגיטרה חשמלית מוגברת, ולכן עיצב את הגיטרה שלו בצורה המינימלית האפשרית לגיטרה חשמלית.